የኢትዮ ጅቡቲ መንገድ 3ኛ የመቆጣጠርያ ኬላ ተከፈተ
አዲስ አበባ፣ መስከረም 10 ፣ 2013 (ኤፍ.ቢ.ሲ)የኢትዮ ጅቡቲ መንገድ 3ኛ የመቆጣጠርያ ኬላ ዛሬ አፋር በልሆ ላይ በይፋ ተከፍቷል። የሠላም ሚኒስቴር ሚኒስትር ዲኤታ ወይዘሮ ፍሬአለም ሺባባው÷ ኬላውን በቦታው ተገኝተው መርቀው ከፍተዋል። የኬላው መከፈት በአካባቢው ያለውን ህገወጥ የሰዎች ዝውውርንና ኮትሮባንድን ለመከላከል አስተዋጽኦ እንደሚኖረው ተነግሯል ። በዚሁ ወቅት ወይዘሮ ፍሬዓለም ስራው እንዲሳካ ጥረት ላደረጉ ሠራተኞችና አመራሮች የጅቡቲን መንግስት ጨምሮ ምስጋና ማቅረባቸውን ከሰላም ሚኒስቴር ያገኘነው መረጃ ያመላክታል። የዜና ሰዓት ሳይጠብቁ የፋና ብሮድካስቲንግ ኮርፖሬትን ትኩስ እና ሰበር ዜናዎችን በፍጥነት በአጭር የፅሁፍ መልዕክት መልክ በስልክዎ ላይ እንዲደርስዎ ወደ 8111 OK ብለው ይላኩ።